ਕੋਟਿਗਾਨੱਲੀ ਰਮਈਆ
ਕੋਟਿਗਾਨੱਲੀ ਰਮਈਆ (ਜਨਮ 1954) ਇੱਕ ਦਲਿਤ ਕਵੀ, ਨਾਟਕਕਾਰ, ਫ਼ਿਲਾਸਫ਼ਰ ਅਤੇ ਸੱਭਿਆਚਾਰਕ ਕਾਰਕੁੰਨ ਹਨ ਅਤੇ ਓਹ ਕਰਨਾਟਕ, ਭਾਰਤ ਦੇ ਰਹਿਣ ਵਾਲੇ ਹਨ। ਉਹ ਆਦਿਮਾ ਦੇ ਬਾਨੀ ਹਨ। ਇੱਕ ਅਜਿਹੀ ਸੰਸਥਾ, ਜੋ ਬੱਚਿਆਂ ਦੇ ਥੀਏਟਰ, ਫਿਲਮ, ਸਿੱਖਿਆ ਅਤੇ ਜਾਤ ਚੇਤਨਾ ਨਾਲ ਪ੍ਰਯੋਗ ਕਰਦੀ ਹੈ।

ਉਹ ਆਮ ਆਦਮੀ ਪਾਰਟੀ ਵੱਲੋਂ ਕੋਲਾੜ ਲੋਕ ਸਭਾ ਹਲਕੇ ਵਿੱਚ 2014 ਭਾਰਤੀ ਆਮ ਚੋਣ ਦੌਰਾਨ ਉਮੀਦਵਾਰ ਸਨ।

ਮੁਢਲਾ ਜੀਵਨ ਅਤੇ ਕੈਰੀਅਰ 
ਕੋਟਿਗਾਨੱਲੀ ਰਮਈਆ ਦਾ ਜਨਮ ਕੋਲਾੜ ਜ਼ਿਲ੍ਹੇ ਦੇ ਕੋਟਿਗਾਨੱਲੀ ਪਿੰਡ ਵਿੱਚ ਹੋਇਆ ਸੀ।ਉਸ ਨੇ ਡਿਗਰੀ ਪੂਰੀ ਕਰਨ ਤੋਂ ਪਹਿਲਾਂ ਕਾਲਜ ਛੱਡ ਦਿੱਤਾ। ਦਲਿਤ ਸੰਘਰਸ਼ ਕਮੇਟੀ ਵਿੱਚ ਸ਼ਾਮਿਲ ਹੋਣ ਲਈ ਜੋ ਕਿ ਇੱਕ ਸਿਆਸੀ ਸਮੂਹ ਜਿਸ ਨੇ ਜਾਤ-ਪਾਤ ਦੇ ਵਿਤਕਰੇ ਵਿਰੁੱਧ ਸੰਘਰਸ਼ ਦੀ ਅਗਵਾਈ ਕੀਤੀ ਅਤੇ ਕਰਨਾਟਕ ਵਿੱਚ ਸਾਬਕਾ ਅਛੂਤ ਜਾਤਾਂ ਲਈ ਭੂਮੀ ਅਧਿਕਾਰ ਹਾਸਲ ਕੀਤੇ। ਉਹ ਦਲਿਤ ਅੰਦੋਲਨ ਵਿੱਚ ਇੱਕ ਸਹਾਇਕ ਸ਼ਖਸੀਅਤ ਦੇ ਤੌਰ 'ਤੇ ਉੱਠਿਆ ਜਿੱਥੇ ਉਨ੍ਹਾਂ ਦੇ ਯੋਗਦਾਨ ਨੂੰ ਉਨ੍ਹਾਂ ਦੇ ਵਿਰੋਧ ਅਤੇ ਸੰਘਰਸ਼ ਦੇ ਕਈ ਗੀਤਾਂ ਲਈ ਯਾਦ ਕੀਤਾ ਜਾਂਦਾ ਹੈ, ਜਿਨ੍ਹਾਂ ਵਿਚੋਂ ਕੁਝ ਨੂੰ ਆਂਧਰਾ ਪ੍ਰਦੇਸ਼ ਵਿੱਚ ਖੱਬੇ ਮੁਹਿੰਮ ਦੇ ਰਾਜਨੀਤਕ ਅੰਦੋਲਨ ਤੋਂ ਢਾਲਿਆ ਗਿਆ ਸੀ ਖਾਸ ਤੌਰ 'ਤੇ ਕ੍ਰਾਂਤੀਕਾਰੀ ਕਵੀ ਗਦਰ ਦੀਆਂ ਰਚਨਾਵਾਂ ਤੋਂ।  ਇਸ ਸਮੇਂ ਦੌਰਾਨ ਰਮਈਆ ਨੇ ਲੰਕੇਸ਼ ਪੈਟਰਿਕ, ਮੁੰਗਾਰੁ ਅਤੇ ਸੂਗੀ ਸੰਗਤੀ ਦੇ ਪੱਤਰਕਾਰ ਦੇ ਰੂਪ ਵਿੱਚ ਵੀ ਕੰਮ ਕੀਤਾ ਅਤੇ ਕਈ ਕੰਨੜ ਫਿਲਮਾਂ ਅਤੇ ਟੈਲੀਵਿਜ਼ਨ ਸੀਰੀਅਲਾਂ ਲਈ ਇੱਕ ਸਕ੍ਰੀਨਪਲੇ ਲੇਖਕ ਵਜੋਂ ਵੀ ਕੰਮ ਕੀਤਾ।

ਆਦਿਮਾ ਦੀ ਸਥਾਪਨਾ 
ਉਨ੍ਹਾਂ ਦੀ ਸੋਚ ਅਨੁਸਾਰ ਦਲਿਤ ਅੰਦੋਲਨ ਅਗਵਾਈ ਦੀ ਘਾਟ ਤੋਂ ਨਿਰਾਸ਼ ਹੈ। ਇਸ ਦੇ ਨਾਲ ਨਾਲ ਆਧੁਨਿਕ ਭਾਰਤੀ ਰਾਜ ਵਿੱਚ ਸ਼ਮੂਲੀਅਤ ਵਾਲੇ ਫਾਊਂਡੇਸ਼ਨਾਂ ਦੀ ਤੇਜ਼ੀ ਨਾਲ ਵਿਅਰਥ ਜਾਣ ਕਾਰਨ, ਅੰਦੋਲਨ ਦੇ ਅੰਦਰ ਕੁਝ ਹੋਰਨਾਂ ਦੇ ਨਾਲ ਮਿਲ ਕੇ ਰਮਈਆ ਨੇ ਭਾਰਤ ਵਿੱਚ ਸਮਾਜਿਕ ਅਲਗ ਥਲਗਤਾ ਦੀਆਂ ਜੜ੍ਹਾਂ ਲਈ ਵਿਆਪਕ ਅਧਾਰਿਤ ਸਭਿਆਚਾਰਿਕ ਪ੍ਰਤੀਕਿਰਿਆ ਦੀ ਕਲਪਨਾ ਕੀਤੀ। ਉਨ੍ਹਾਂ ਨੇ ਕਈ ਸਾਲਾਂ ਤੋਂ ਇੱਕ ਰੁਪਈਆ ਇੱਕ ਦਿਨ ਜੋੜ ਕੇ 'ਅਡਿਮਾ' ਸਥਾਪਿਤ ਕਰਨ ਲਈ ਬਚਾਇਆ ਜੋ ਕਿ ਇੱਕ ਪ੍ਰਯੋਗਾਤਮਕ ਥਾਂ ਹੈ ਜੋ ਕਿ ਸਦੀਆਂ ਦੇ ਵਿਤਕਰੇ ਤੋਂ ਬਾਅਦ ਸਿਆਸੀ ਆਧੁਨਿਕਤਾ ਦੀ ਇਤਿਹਾਸਕ ਮਹੱਤਤਾ ਨੂੰ ਸਮਝਣ ਅਤੇ ਬਹੁਸਰੀ ਵਿਕਾਸ ਦਾ ਪ੍ਰਤੀਕ ਵਜੋਂ ਦਾਰਸ਼ਨਿਕ ਭਾਵਨਾ ਪ੍ਰਣਾਲੀ ਦੀ ਸਮਝ ਦੇ ਨਾਲ ਰਾਜਨੀਤਿਕ ਆਧੁਨਿਕਤਾ ਦੀ ਜ਼ੋਰਦਾਰ ਲੋੜ ਨੂੰ ਛੇੜਨਾ ਚਾਹੁੰਦਾ ਹੈ। ਆਦਿਮਾ ਦੀ ਸਥਾਪਨਾ 2005 ਵਿੱਚ, ਆਂਥਾਰਗੰਗੇ ਹਿਲ ਰੇਂਜ ਤੇ ਮੌਜੂਦ ਪਿੰਡ ਸ਼ਿਵ੍ਗੰਗੇ ਦੇ ਨਾਲ ਕੀਤੀ ਗਈ ਸੀ। ਉਦੋਂ ਤੋਂ, ਆਦਿਮਾ ਮੌਖਿਕ ਪਰੰਪਰਾਵਾਂ ਅਤੇ ਕਹਾਣੀਆਂ ਦੀ ਖੋਜ ਤੇ ਦਸਤਾਵੇਜ਼ ਤਿਆਰ ਕਰ ਰਹੀ ਹੈ, ਨਾਟਕਾਂ ਅਤੇ ਫਿਲਮਾਂ ਬਣਾ ਰਹੀ ਹੈ। ਆਂਥਾਰਗੰਗੇ ਹਿੱਲ ਰੇਂਜ ਵਿੱਚ ਰਹਿਣ ਵਾਲੇ ਬਹੁਤ ਸਾਰੇ ਭਾਈਚਾਰਿਆਂ ਦੇ ਨਾਲ ਵਿਦਿਅਕ ਸਿਧਾਂਤ ਦੀ ਵਰਤੋਂ ਕਰ ਰਹੀ ਹੈ। ਆਦਿਮਾ ਹੁਨੀਮ ਹਾਡੁ ਦੀ ਮੇਜ਼ਬਾਨੀ ਕਰਦੀ ਹੈ ਜੋ ਪੂਰਵੀ ਚੰਨ੍ਹ ਦੀ ਰਾਤ ਨੂੰ ਇੱਕ ਸਮਾਰੋਹ ਪੇਸ਼ ਕਰਦੀ ਹੈ ਜਿਸ ਵਿੱਚ ਕਰਨਾਟਕ ਦੇ ਸਾਰੇ ਨਾਟਕ ਪੇਸ਼ ਕੀਤੇ ਜਾਂਦੇ ਹਨ।

ਅਵਾਰਡ 
ਕਰਨਾਟਕ ਸਾਹਿਤ ਅਕੈਡਮੀ ਪੁਰਸਕਾਰ – 2012 ਸਵਰਣ ਰੰਗ ਸਨਮਾਨ – ਕੰਨੜ ਸੰਘ ਕੰਥਾਵਰ – 2012
ਕਰਨਾਟਕ ਰਾਜਓਤਸਵ ਪੁਰਸਕਾਰ- 2005

ਨਾਟਕ 

 ਕਾਗੇ ਕੰਨੁ ਇਰਵੇ  ਬਾਲਾ
 ਨਯੀ ਥੀਪਾ
 ਰਤਨਾਪ੍ਕਸੀ
 ਕਾਨਸਪਤਰੇ ਕਾਓਨਲੀ ਜਗਦੰਬੇ 
 ਹਾਕੀ ਹਡੁ
 ਵੋਗੇਟੀਨਾ ਰਾਣੀ
 ਸੁਮ ਸੁਮ੍ਕੇ 
 ਦਰਬ ਬਾਰ ਬੁੱਡਾਨਾ 
 ਮਾਰਜਿਨਾ ਮੱਟੂ ਨਾਲਾਵੱਟੂ ਜਾਨਾ ਕੱਲਾਰੂ 
 ਕਤ੍ਤਾਲੇ ਰਾਜਯ

ਪ੍ਰਕਾਸ਼ਿਤ ਕੰਮ 

 ਕਾਗੇ ਕੰਨੁ ਇਰਵੇ ਬਾਲਾ (2012)
 ਨੋ ਐਲਫਾਬੇਟ ਇਨ ਸਾਇਟ: ਦੱਖਣੀ ਭਾਰਤ ਤੋਂ ਨਵੀਂ ਦਲਿਤ ਲਿਖਤ, ਦਸਤਾਵੇਜ਼ 2 - ਸੰਪਾਦਕ - ਸੂਜ਼ੀ ਥਾਰੂ ਅਤੇ ਕੇ. ਸਤਿਆਨਾਰਾਇਣ (ਆਉਣ ਵਾਲਾ 2012)
 ਸਿੰਧ ਮਾਡੀਗਾਰਾ ਸੰਸ੍ਕ੍ਰੁਤੀ  (1993)

ਹਵਾਲੇ 

CS1 maint: Multiple names: authors list
Pages with citations lacking titles
Pages with citations having bare URLs
CS1 maint: Multiple names: authors list
ਜਨਮ 1954
ਦਲਿਤ ਸਾਹਿਤਕਾਰ
ਜ਼ਿੰਦਾ ਲੋਕ